Waarom Trump se grensmuur gebou moet word | Maroela Media
Die vraag oor of daar werklik 'n krisis op die grens tussen die Verenigde State van Amerika en Mexiko heers, is verlede week deeglik beantwoord toe die jongste syfers oor onwettige immigrasie bekendgemaak is.
President Donald Trump voer reeds vir meer as twee jaar aan dat 'n muur (of ander soort struktuur) wat kan verhoed dat mense vanuit Mexiko oor die grens stap en Amerika so onwettig binnekom, gebou moet word. Die afgelope paar maande woed daar 'n verbete politieke stryd hieroor tussen Trump en die Demokratiese Party met die Demokrate wat aanvoer dat daar geen krisis op Amerika se grens met Mexiko heers nie en dat die miljarde dollars wat Trump van die Amerikaanse kongres vra vir die bou van 'n grensmuur, 'n vermorsing van hulpbronne is.
Verlede week het Kirstjen Nielsen, die Amerikaanse minister van binnelandse veiligheid, bekendgemaak dat daar vanaf Januarie tot Februarie vanjaar 'n 30%-styging was in die aantal mense wat die grens onwettig oorgesteek het. Haar departement weet van minstens 75 000 mense wat in Februarie die grens onwettig oorgesteek het. Behalwe dat Februarie se syfer 30% meer was as Januarie se totaal, was dit ook 80% meer as in Februarie verlede jaar.
Wat belangrik is om te besef, is dat hierdie die aantal persone is wat deur grensbeheerpersoneel gevang is. Verskeie beramings in die verlede het al bevestig dat hoogstens een derde van mense wat die grens onwettig oorsteek, wel gevang word.
Die realiteit is dat al hoe meer mense vanuit Mexiko, Sentraal-Amerika en selfs sommige Suid-Amerikaanse lande die Verenigde State te voet onwettig binnekom deur eenvoudig oor die grens te stap. Beide Nielsen en die doeane- en grensbeheerkommissaris, Kevin McAleenan, beskou die huidige situasie as 'n krisis wat dringend hanteer moet word.
Weens die skerp toename in onwettige immigrante wat die grens oorsteek, het die Trump-administrasie reeds 'n tyd 'n gelede die Amerikaanse kongres versoek om meer fondse vir grensbeheer beskikbaar te stel. Dit sluit in $563 miljoen om 75 ekstra immigrasieregters en ondersteuningspersoneel aan te stel. 'n Verdere $211 miljoen word vir 750 addisionele grensbeheerbeamptes benodig en die koste om 2 000 ekstra polisielede op die grens te ontplooi, sal sowat $571 miljoen kos. Dan benodig die regering ook $4,2 miljard om 52 000 ekstra mense in aanhoudingsentrums te kan huisves. Sowat $675 miljoen word vir tegnologieverbeterings en $800 miljoen vir humanitêre behoeftes van onwettige immigrante benodig.
Indien 'n mens na die koste van Amerikaanse grensbeheer kyk, begin President Trump se grensmuur van sowat $10 miljard sin te maak. Tans is daar reeds versperrings op 900 km van die 3 100 km-grens tussen die VSA en Mexiko.
Een so 'n plek waar 'n grensversperring reeds gedurende die 1990's opgerig is, is by San Diego in die suide van Kalifornië. Voordat die grensversperring tussen San Diego en Tijuana in Mexiko opgerig is, het sowat 600 000 mense jaarliks onwettig oor die grens gestap. Nadat die Clinton-administrasie die grensversperring laat oprig het, het dit met 80% afgeneem.
Die VSA het 'n enorme probleem met onwettige immigrasie en aangesien wettige immigrasie verbeter moet word, het die VSA-regering 'n plig teenoor sy burgers om sy grense te beveilig.
Mexiko Pretoria FM VSA
Almal weet die muur is nodig… ook CNN, Nancy en Soros en Hillary en Biden en al die anties en ooms wat volgende die VSA se president wil word, maar Trump moet teègestaan word, want die FBI, CIA en Pentagon soek chaos sodat 'n volgende wèreldoorlog, nou weer teen Rusland kan begin, siende dat Siriè tot op die grond afgewentel is.
Ag groot asb. bou vir ons ook n muur. Dieselfde probleem (indien nie grooter) hier.
Puik artikel. Dit gaan regtig die verstand te bowe dat 'n blote poging om 'n soewereine landsgrens te beveilig soveel drama kan veroorsaak. As landsgrense deesdae oorbodig is, hoe gaan bv. bepaal word watter 'inwoners' belasting moet betaal en wie hoef nie? Gerugte loop dat Demokrate dié onwettige grensbetreders met ope arms verwelkom, want verkiesingsbedrog deur hierdie einste kriminele besorg derduisende liberale stemme. Daar is heel waarskynlik waarheid in die gerug, want dis 'n feit dat liberale Kalifornië verantwoordelik was vir die groot "popular vote" vir Hillary Clinton. Verskeie waningeligte meningsvormers en ander kommentators probeer nog strykdeur uitpluis wat 'fout… Lees meer »
Een van Trump se grootste prestasies tot dusver , is dat hy "fopnuus"op die wêreldtoneel ontbloot het en n mens n maklike begrip het gegee het om ware nuus van blote persoonlike opinie te onderskei.
Die dubbele standaarde is verbysterend. As Israel nog mure bou om die palestyne verder in te kamp is daar nie 'n haan wat daaroor kraai nie, maar oor die grensmuur tussen Amerika en Mexiko kan elke lid van die uitverkore volk sy/haar mond behoorlik uitspoel.